**DUOMENŲ APIE SPECIALIŲJŲ ŽEMĖS NAUDOJIMO SĄLYGŲ TERITORIJAS TEIKIMO NEKILNOJAMOJO TURTO REGISTRUI SUTARTIS**

Nr.

Vilnius

Valstybės įmonė Registrų centras (toliau – GAVĖJAS), atstovaujama Konsultacijų centro vadovės Jurgitos Jakeliūnaitės, veikiančios pagal valstybės įmonės Registrų centro generalinio direktoriaus 2019 m. rugpjūčio 19 d. įsakymą Nr. VE-398 (1.3 E) „Dėl pavedimo pasirašyti sutartis" ir [įveskite juridinio asmens pavadinimą] (toliau – TEIKĖJAS), atstovaujama (-as) [įveskite atstovo pareigas, vardą, pavardę], veikiančio (-ios) pagal [įveskite atstovavimo pagrindą, datą ir įgaliojimo numerį], toliau kiekvienas (-a) atskirai vadinamas (-a) Šalimi, o kartu vadinami (-os) Šalimis, sudarė šią Duomenų apie specialiųjų žemės naudojimo sąlygų teritorijas teikimo Nekilnojamojo turto registrui sutartį (toliau – Sutartis).

**I SKYRIUS**

**SUTARTIES DALYKAS**

1. TEIKĖJAS, naudodamasis Nekilnojamojo turto registro elektronine priemone, skirta Lietuvos Respublikos specialiųjų žemės naudojimo sąlygų įstatymo 142 straipsniu išdėstytų 9 straipsnio 1 dalyje ir 12 straipsnio 3 dalyje nurodytiems duomenims (toliau – Duomenys) apie teritorijas, kuriose taikomos specialiosios žemės naudojimo sąlygos (toliau – SŽNS teritorija), teikti, priimti ir tvarkyti (toliau – SŽNS priemonė), Lietuvos Respublikos galiojančių teisės aktų ir Sutartyje nustatyta tvarka ir terminais, teikia Duomenis dėl SŽNS teritorijų registravimo Nekilnojamojo turto registre, šių SŽNS teritorijų ribų pažymėjimo Nekilnojamojo turto kadastro žemėlapyje (toliau – Kadastro žemėlapis) bei įrašų žemės sklypų, kurie patenka (pateko) į nustatytą SŽNS teritoriją, įrašų padarymo / panaikinimo registro įrašuose, o GAVĖJAS, gavęs Duomenis elektroniniu būdu, atlieka teisės aktuose nustatytus veiksmus.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Duomenys teikiami vadovaujantis:
   1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), 6 straipsnio 1 dalies c punktu;
   2. Lietuvos Respublikos specialiųjų žemės naudojimo sąlygų įstatymo 142 straipsniu išdėstytų 9 straipsnio 1 dalimi ir 12 straipsnio 3 dalimi;
   3. Lietuvos Respublikos nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“, IV skyriaus antroju1 skirsniu;
   4. Prašymo (pranešimo) dėl teritorijų, kuriose taikomos specialiosios žemės naudojimo sąlygos, registravimo Nekilnojamojo turto registre ir įrašų žemės sklypų, kurie patenka į teritorijas, registro įrašuose darymo pateikimo Nekilnojamojo turto registro tvarkytojui tvarkos aprašu, patvirtintu valstybės įmonės Registrų centro generalinio direktoriaus 2021 m. vasario 1 d. įsakymu Nr. VE-60 (1.3 E) „Dėl Prašymo (pranešimo) dėl teritorijų, kuriose taikomos specialiosios žemės naudojimo sąlygos, registravimo Nekilnojamojo turto registre ir įrašų žemės sklypų, kurie patenka į teritorijas, registro įrašuose darymo pateikimo Nekilnojamojo turto registro tvarkytojui tvarkos aprašo patvirtinimo“ (toliau – Prašymo (pranešimo) dėl teritorijų, kuriose taikomos specialiosios žemės naudojimo sąlygos, registravimo Nekilnojamojo turto registre ir įrašų žemės sklypų, kurie patenka į teritorijas, registro įrašuose darymo pateikimo Nekilnojamojo turto registro tvarkytojui tvarkos aprašas).
2. Duomenys gaunami vadovaujantis:
   1. Reglamento (ES) 2016/679 6 straipsnio 1 dalies c punktu;
   2. Lietuvos Respublikos specialiųjų žemės naudojimo sąlygų įstatymo 142 straipsniu išdėstytų 9 straipsnio 1 dalimi ir 12 straipsnio 3 dalimi;
   3. Lietuvos Respublikos nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 ,,Dėl Nekilnojamojo turto registro nuostatų patvirtinimo“, IV skyriaus antroju1 skirsniu;
   4. Prašymo (pranešimo) dėl teritorijų, kuriose taikomos specialiosios žemės naudojimo sąlygos, registravimo Nekilnojamojo turto registre ir įrašų žemės sklypų, kurie patenka į teritorijas, registro įrašuose darymo pateikimo Nekilnojamojo turto registro tvarkytojui tvarkos aprašu.

**III SKYRIUS**

**DUOMENŲ NAUDOJIMO TIKSLAI**

1. GAVĖJAS, būdamas Nekilnojamojo turto registro tvarkytojas, tvarko Duomenis dėl SŽNS teritorijų registravimo Nekilnojamojo turto registre:
   1. siekdamas šių SŽNS teritorijų ribų pažymėjimo Kadastro žemėlapyje bei žemės sklypų, kurie patenka (pateko) į nustatytą SŽNS teritoriją, įrašų padarymo / panaikinimo registro įrašuose;
   2. atlikdamas funkcijas, susijusias su Duomenų teikimu.

**IV SKYRIUS**

**DUOMENŲ SAUGUMAS, TEIKIMO IR NAUDOJIMO TVARKA**

1. GAVĖJAS įsipareigoja:
   1. gautus Duomenis naudoti Sutartyje numatytais Duomenų naudojimo tikslais;
   2. pasirašius Sutartį per 6 darbo dienas suteikti TEIKĖJO paskirtiems asmenims, nurodytiems Sutarties priede „TEIKĖJO paskirtų asmenų sąrašas“, prieigą prie SŽNS priemonės, per kurią TEIKĖJO paskirti asmenys teiks GAVĖJUI duomenis elektroniniu būdu;
   3. gavęs rašytinį TEIKĖJO prašymą ir užpildytą bei pasirašytą papildomą Sutarties priedą „TEIKĖJO paskirtų asmenų sąrašas“, kuriame TEIKĖJAS nurodo tik papildomai paskirtus asmenis, per 6 darbo dienas suteikti papildomai TEIKĖJO paskirtiems asmenims prieigą prie SŽNS priemonės;
   4. gavęs TEIKĖJO rašytinį prašymą sustabdyti ar panaikinti TEIKĖJO paskirtiems asmenims suteiktą prieigą prie SŽNS priemonės, nedelsdamas sustabdyti ar panaikinti TEIKĖJO paskirto asmens turimą prieigą prie SŽNS priemonės;
   5. gavęs Duomenis elektroniniu būdu, atlikti teisės aktuose nustatytus veiksmus nustatyta tvarka;
   6. TEIKĖJO pateiktus asmens duomenis naudoti TEIKĖJO vartotojų indentifikavimui GAVĖJO vartotojų identifikacinėje sistemoje siekiant sudaryti, vykdyti ir administruoti Sutartį, pareikšti, vykdyti ar apginti teisinius reikalavimus. TEIKĖJO pateiktus asmens duomenis saugoti 10 (dešimt) metų po Sutarties pasibaigimo;
   7. konsultuoti TEIKĖJĄ ir TEIKĖJO paskirtus asmenis Duomenų teikimo per SŽNS priemonę elektroniniu būdu klausimais;
   8. užtikrinti SŽNS priemonės veikimą, kai TEIKĖJO paskirtų asmenų kompiuterinėse darbo vietose yra ši programinė įranga: *Mozilla Firefox, Microsoft Edge* arba *Google Chrome* su *JavaScript* palaikymu, kurių versijos yra arba naujausios, arba senesnės ne daugiau kaip 2 versijos;
   9. užtikrinti Sutartimi gaunamų Duomenų saugą, vadovaudamasis Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“, ir kitais duomenų saugą reglamentuojančiais teisės aktais, nuo jų gavimo momento;
   10. laikytis Sutartyje numatytų Duomenų naudojimo sąlygų ir tvarkos, tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.
2. TEIKĖJAS įsipareigoja:
   1. GAVĖJUI teikti Duomenis Lietuvos Respublikoje galiojančių teisės aktų ir Sutarties nustatyta tvarka bei sąlygomis;
   2. apmokėti GAVĖJUI už Duomenų registravimą Sutarties V skyriuje „Apmokėjimas ir atsiskaitymo tvarka“ nustatyta tvarka;
   3. jungtis prie SŽNS priemonės per tapatybės nustatymo internete platformą *iPasas* adresu [*https://www.ipasas.lt/*](https://www.ipasas.lt/) tapatybės nustatymo elektroninėje erdvėje priemonėmis (mobiliuoju elektroniniu parašu, kriptografine USB laikmena, lustine kortele ar kitomis priemonėmis), nurodytomis interneto svetainėje [*https://www.ipasas.lt/*](https://www.ipasas.lt/). TEIKĖJO paskirti asmenys turi pasirinkti turimą tapatybės nustatymo priemonę ir vadovautis tolimesniais nurodymais, kurie priklauso nuo pasirinktos priemonės. Sėkmingai autentifikavusis, suteikiama prieiga dirbti su SŽNS priemone;
   4. užtikrinti, kad TEIKĖJO paskirti asmenys suteikta prieiga prie SŽNS priemonės naudotųsi asmeniškai ir ji nebūtų perduota ar kitaip perleista tretiesiems asmenims;
   5. nedelsdamas pranešti GAVĖJUI apie TEIKĖJO paskirto asmens elektroninio autentifikavimo paslaugos priemonių praradimą ar kitas aplinkybes, dėl kurių autentifikavimo paslaugos priemonėmis gali pasinaudoti tretieji asmenys;
   6. nedelsdamas informuoti GAVĖJĄ apie Sutarties priede „TEIKĖJO paskirtų asmenų sąrašas“ ir jo skiltyje „Asmuo (asmenys), kuriam (-iems) suteikiama teisė peržiūrėti sąskaitas faktūras“ nurodytų asmenų pasikeitimus;
   7. raštu informuoti GAVĖJĄ apie TEIKĖJO paskirtų asmenų įgaliojimų pasibaigimą, likus ne mažiau kaip 3 darbo dienoms iki TEIKĖJO paskirtų asmenų įgaliojimų pabaigos;
   8. per 5 darbo dienas raštu informuoti apie adreso ir kitų duomenų, nurodytų šioje Sutartyje, pasikeitimą;
   9. užtikrinti, kad TEIKĖJO paskirti asmenys tvarkytų fizinių asmenų duomenis vadovaudamiesi Reglamentu (ES) 2016/679, Lietuvos Respublikos asmens duomenų teisinės apsaugos įstatymo, kitų asmens duomenų apsaugą reglamentuojančių teisės aktų nuostatomis;
   10. teisės aktų nustatyta tvarka informuoti GAVĖJĄ apie jam perduotų neteisingų, neišsamių ar netikslių Duomenų ištaisymą ir pateikti teisingus Duomenis;
   11. įvykus asmens duomenų saugumo pažeidimui, GAVĖJO prašymu padėti nustatyti pažeidimo pobūdį, priežastis bei teikti kitą informaciją, numatytą Reglamento 33 straipsnio 3 dalyje, kiek tai susiję su Sutartyje numatytų Duomenų teikimu;
   12. tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.
3. Sustabdžius TEIKĖJO veiklą, GAVĖJAS panaikina TEIKĖJO paskirtiems asmenims suteiktas teises naudotis SŽNS priemone.
4. Apie SŽNS priemonės veikimo, Duomenų teikimo nesklandumus TEIKĖJAS ar jo paskirti asmenys informuoja GAVĖJĄ tel. (8 5) 262 2222 arba per GAVĖJO interneto svetainę <https://info.registrucentras.lt/>.
5. TEIKĖJAS kiekvienu konkrečiu atveju prisiima atsakomybę už TEIKĖJO paskirtų asmenų per SŽNS priemonę perduotų GAVĖJUI Duomenų teisingumą ir išsamumą.
6. TEIKĖJUI arba jo paskirtam asmeniui pranešus apie prarastas TEIKĖJO paskirto asmens elektroninio autentifikavimo paslaugos priemones ir (arba) galimą jų konfidencialumo pažeidimą, GAVĖJAS, patikrinęs TEIKĖJO paskirto asmens tapatybę (tikrinamas vardas, pavardė ir kiti asmenį apibūdinantys duomenys, įregistruoti GAVĖJO sistemoje), nedelsdamas sustabdo atitinkamas TEIKĖJO paskirto asmens prieigos teises. Prieigos teisė TEIKĖJO paskirtiems asmenims atnaujinama ar suteikiama iš naujo tik gavus ir įvertinus rašytinį TEIKĖJO prašymą.
7. TEIKĖJO rašytiniai prašymai suteikti, atnaujinti, pakeisti ar panaikinti TEIKĖJO paskirtiems asmenims prieigos teises prie SŽNS priemonės, taip pat Sutarties priedas (-ai) „TEIKĖJO paskirtų asmenų sąrašas“ ir (ar) jo dalis „Asmuo (asmenys), kuriam (-iems) suteikiama teisė peržiūrėti sąskaitas faktūras“ gali būti pateikti asmeniškai, atsiųsti paštu ar pateikti elektroniniu būdu, kai jie pasirašomi įgaliotų asmenų saugiu elektroniniu parašu, atitinkančiu Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatyme nustatytus reikalavimus.

**V SKYRIUS**

**APMOKĖJIMAS IR ATSISKAITYMO TVARKA**

1. Duomenys Nekilnojamojo turto registre registruojami atlygintinai. Atlyginimas už Duomenų registravimą Nekilnojamojo turto registre ir kadastre yra nustatytas:
   1. Lietuvos Respublikos valstybės informacinių išteklių valdymo įstatymo 25 straipsnio 3 dalimi;
   2. Lietuvos Respublikos Vyriausybės 2022 m. lapkričio 30 d. nutarimo Nr. 1190 ,,Dėl Lietuvos Respublikos Vyriausybės 2002 m. balandžio 15 d. nutarimo Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“ pakeitimo“, 3.7 papunktyje. Pasikeitus nutarimui ir nustačius naujus įkainius (ar įsigaliojus naujiems teisės aktams, reglamentuojantiems atlyginimo dydžius), TEIKĖJAS įsipareigoja mokėti GAVĖJUI vadovaudamasis galiojančių teisės aktų nuostatomis, t. y. mokėti pagal pakeistus (ar nustatytus naujus) atlyginimo dydžius.
2. Kiekvieno mėnesio pradžioje PVM sąskaitos faktūros už praėjusį mėnesį registruotus Duomenis skelbiamos GAVĖJO interneto puslapyje <https://www.registrucentras.lt/usr/sf.php>, paštu nesiunčiamos. Apie PVM sąskaitos faktūros paskelbimą nurodytame interneto puslapyje elektroniniu paštu informuojami asmenys, kuriems suteikiama teisė peržiūrėti PVM sąskaitas faktūras, nurodyti Sutarties priedo „TEIKĖJO paskirtų asmenų sąrašas“ skiltyje „Asmuo (asmenys), kuriam (-iems) suteikiama teisė peržiūrėti sąskaitas faktūras“.
3. TEIKĖJAS PVM sąskaitą faktūrą turi apmokėti per 14 (keturiolika) kalendorinių dienų nuo jos paskelbimo GAVĖJO interneto puslapyje dienos.
4. TEIKĖJUI per 30 (trisdešimt) kalendorinių dienų nuo PVM sąskaitos faktūros paskelbimo dienos neapmokėjus PVM sąskaitos faktūros, GAVĖJAS turi teisę be atskiro įspėjimo sustabdyti teisę teikti Duomenis Nekilnojamojo turto registrui. Duomenų teikimas atnaujinamas TEIKĖJUI apmokėjus PVM sąskaitą faktūrą.
5. Laiku neapmokėjęs pateiktos PVM sąskaitos faktūros, TEIKĖJAS moka 0,04 procento dydžio delspinigius nuo neapmokėtos sumos už kiekvieną uždelstą dieną.
6. TEIKĖJUI tinkamai nevykdant piniginių prievolių pagal bet kurią su GAVĖJU sudarytą paslaugų ir (ar) duomenų teikimo sutartį, GAVĖJAS TEIKĖJO mokėjimus paskirstys savo nuožiūra, pirmenybę teikdamas seniausiems TEIKĖJO įsiskolinimams.

**VI SKYRIUS**

**ATSAKOMYBĖ IR GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti tretiesiems asmenims.
2. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais teisės aktais.

**VII SKYRIUS**

**TAIKYTINA TEISĖ**

1. Sutarčiai ir jos vykdymui taikoma Lietuvos Respublikos teisė.

**VIII SKYRIUS**

**SUTARTIES KEITIMO IR PAPILDYMO TVARKA**

1. Visi Sutarties pakeitimai ir papildymai, išskyrus Sutarties 6.6 papunktyje, 23 bei 24 punktuose numatytus atvejus, daromi tarp Šalių pasirašant papildomus susitarimus dėl Sutarties keitimo ar papildymo.
2. GAVĖJAS turi teisę vienašališkai keisti Sutartyje nurodytą Duomenų teikimo ir naudojimo tvarką ir (ar) sąlygas, pranešdamas TEIKĖJUI apie tai prieš 30 (trisdešimt) kalendorinių dienų (interneto puslapyje <https://www.registrucentras.lt/> ir (ar) elektroniniu paštu Sutarties XII skyriuje „Šalių rekvizitai“ nurodytu elektroninio pašto adresu) iki duomenų teikimo ir naudojimo tvarkos ir (ar) sąlygų pasikeitimo.
3. Pasikeitus Sutartyje nurodytų teisės aktų nuostatoms, taip pat Sutarties 12 ir 23 punktuose numatytais atvejais, Sutartis nekeičiama, o taikomos aktualios teisės aktų nuostatos arba GAVĖJO vienašališkai pakeista duomenų teikimo ir naudojimo tvarka ir (ar) sąlygos, apie kurias GAVĖJAS praneša TEIKĖJUI Sutarties 23 punkte nustatyta tvarka.
4. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.
5. Visi Sutarties pakeitimai ir papildymai laikomi neatskiriama Sutarties dalimi.

**IX SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Nė viena iš Sutarties Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos (*force majeure*) aplinkybėms, Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos (*force majeure*) aplinkybes nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, taip pat pranešti apie galimą Sutartyje numatytų įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**X SKYRIUS**

**SUTARTIES GALIOJIMAS IR NUTRAUKIMAS**

1. Sutartis įsigalioja jos pasirašymo dieną ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.
2. Sutartis pasibaigia, kai:
   1. Sutartis nutraukiama Šalių sutarimu;
   2. Sutartis nutraukiama vienašališkai Sutarties 33 punkte nustatyta tvarka;
   3. netenka galios teisės aktai, reglamentuojantys Šalių teisę teikti ar gauti Duomenis arba kitais atvejais, dėl kurių TEIKĖJAS netenka teisės tvarkyti ir teikti Duomenis, o GAVĖJAS gauti ir tvarkyti Duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybės, apie kurias TEIKĖJAS įsipareigoja nedelsdamas, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti GAVĖJĄ, o GAVĖJAS – tik tais atvejais, jei apie tokias aplinkybes nebuvo skelbta viešai teisės aktų numatyta tvarka.
3. Sutarties nutraukimo vienašališkai sąlygos ir tvarka:
   1. Šalis gali nutraukti Sutartį nesant Sutarties sąlygų pažeidimo, raštu įspėjusi kitą Šalį prieš 30 (trisdešimt) kalendorinių dienų. Laikoma, kad Sutartis nutraukta po 30 (trisdešimt) kalendorinių dienų nuo tokio pranešimo pateikimo dienos;
   2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį prieš 10 (dešimt) darbo dienų. Laikoma, kad Sutartis nutraukta po 10 (dešimt) darbo dienų nuo tokio pranešimo pateikimo dienos.
4. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
5. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymams pagal Sutartį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**XI SKYRIUS**

**BAIGIAMOSIOS NUOSTATOS**

1. Sutikimai ar kita informacija, Šalims komunikuojant dėl Sutarties sąlygų, turi būti teikiama raštu. Ji gali būti įteikiama asmeniškai ar siunčiama elektroniniu paštu arba registruotu paštu, kiekvienu atveju išsiunčiant Šalių Sutartyje nurodytais adresais ar elektroniniu paštu.
2. Jei sutikimai ar kita informacija dėl Sutarties sąlygų siunčiama elektroniniu paštu, laikoma, kad ją Šalis gavo tą pačią dieną, jei ji buvo išsiųsta darbo dieną iki darbo valandų pabaigos, arba kitą darbo dieną, jei ji buvo išsiųsta nedarbo dieną arba pasibaigus darbo valandoms. Jei sutikimai ar kita informacija dėl Sutarties sąlygų siunčiama paštu, laikoma, kad ją adresatas gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Sutartis sudaryta dviem egzemplioriais, turinčiais vienodą teisinę galią, po vieną egzempliorių kiekvienai Šaliai. Jei Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.
5. Sutarties priedas „TEIKĖJO paskirtų asmenų sąrašas“ yra neatskiriama Sutarties dalis.

**XII SKYRIUS**

**ŠALIŲ REKVIZITAI**

|  |  |
| --- | --- |
| **Paslaugos gavėjas** | **Paslaugos** **teikėjas** |
| **Valstybės įmonė Registrų centras** | [įveskite pavadinimą] |
| Juridinio asmens kodas: 124110246  PVM mokėtojo kodas: LT241102419  Adresas: Lvivo g. 25-101, 09320 Vilnius  El. p. versloklientai@registrucentras.lt  Tel. [(8 5) 262](tel:852688262) 2222  A. s. LT477044060005572969  AB SEB bankas, banko kodas 70440  A. s. LT944010042400050387  Luminor Bank AS Lietuvos skyrius, banko kodas 40100  A. s. LT677300010095519600  „Swedbank“, AB, banko kodas 73000  **Konsultacijų centro vadovė**  **Jurgita Jakeliūnaitė**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Pareigos, vardas, pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas\*) A. V.  20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. | Juridinio asmens kodas: [įveskite kodą]  PVM mokėtojo kodas: [įveskite PVM mokėtojo kodą]  Adresas, pašto indeksas, miestas: [įveskite buveinės adresą]  El. p. [įveskite El. paštą]  Tel. [įveskite tel. numerį]  **Paslaugos teikėjo atstovas**  [ pareigos, vardas, pavardė ]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas) A. V.\*\*  [pasirinkite pasirašymo dienos datą iš kalendoriaus] |

*\** *Fizinio parašo rekvizitas netaikomas, kai sutartis yra elektroninė.*

*\*\* Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.*

\_\_\_\_\_\_\_\_\_\_\_\_\_\_\_\_\_\_\_\_

Duomenų apie specialiųjų žemės naudojimo sąlygų teritorijas teikimo Nekilnojamojo turto registrui sutarties Nr.

priedas

**TEIKĖJO PASKIRTŲ ASMENŲ SĄRAŠAS**

|  |  |  |  |  |
| --- | --- | --- | --- | --- |
| **Nr.** | **Vardas, pavardė** | **Pareigos** | **Telefonas** | **El. paštas** |
| 1. |  |  |  |  |

Asmuo (-enys), kuriam (-iems) suteikiama teisė peržiūrėti PVM sąskaitas faktūras (pagal galimybes, nurodyti ne mažiau 2 asmenų):

|  |  |  |  |  |
| --- | --- | --- | --- | --- |
| **Nr.** | **Vardas, pavardė** | **Pareigos** | **Telefonas** | **El. paštas** |
| 1. |  |  |  |  |

Atsakingas asmuo\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)

*\** Nurodoma, jei TEIKĖJO paskirtų asmenų sąraše yra daugiau nei vienas asmuo.

|  |  |
| --- | --- |
|  | **TEIKĖJAS**  [įveskite pavadinimą]  [įveskite pareigas, vardą, pavardę]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas)A.V.\*  *\* Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.* |

\_\_\_\_\_\_\_\_\_\_\_\_\_\_\_\_\_\_\_\_\_